《和柳子厚诗十七首 其四 赵叔问被召赴行在》
宋代·程俱

登车大梁下，扫迹金川湄。佳人倚脩竹，铅华为谁施。

滔滔大块间，一一穷途悲。今晨尺一书，趣驾当及时。

磐石久不固，慇勤济时危。豺狼尚纵横，蔓草恐复滋。

当宁正尝胆，诸公力猷为。老子意不浅，长哦江汉诗。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。